शाखकर्तन में जनप्रतिनिधि भी किए जाएंगे शामिल
कांकेर| शाखकर्तन प्राथमिक वनोपज सहकारी समिति बारदेवरी में 3 मार्च से शुरू होगा। इस बार ग्रामीणों के साथ जिला पंचायत, जनपद पंचायत, पंच-सरपंच सहित विभिन्न सहकारी समितियों व निर्वाचित जनप्रतिनिधियों को भी आमंत्रित करने का फैसला लिया गया है। वनोपज संघ के जिलाध्यक्ष नितिन पोटाई ने बताया कि शाखकर्तन को व्यापक रूप देने की आवश्यकता है। इसके लिए गांव केहर व्यक्ति की भागीदारी जरूरी है। महाराष्ट्र में ग्रामसभा को लघु वनोपज की कीमत तय करने का अधिकार है, जो यहां नहीं है। इस दृष्टि से वहां की समितियां आर्थिक रूप से ज्यादा मजबूत व सक्षम है। इससे संग्राहक परिवारों को ज्यादा आमदनी होती है। ऐसा यहां भी होना चाहिए। इसके लिए सभी की मदद की आवश्यकता है, ताकि अपनी बात नई दिल्ली तक रख सकें।
hin_Deva hin_Deva